ཝཱི།།།ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།ཐུགས་རྗེ་ཆེན
པབའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙན་སྐམ་པོའི་ཞལ་གདམས།ཆོས་པ་ཆོས་དང་མི་ལྡན་པ་ཆོས་ལ་བཟུད་པ་ལ།སྤྱིར་དྲུག་དྲུག་སུམ་ཅུ་རྩ་དྲུག་གིས་བསྟན་པ་ལ།དང་པོ་ཆོས་ལ་ཉན་བཤད་བྱ་དགོས་པར་བསྟན་པ་ནི།དང
པོ་ཆོས་ཉན་མི་དགོས་སམ་བྱས་པ་ལ།བློ་ཐ་མལ་ལས་མ་ལོག་ན་ཆོས་མི་འོང་བས་ཆོས་ཉན་པ་གལ་ཆེ་བས།བླ་མ་དགེ་བའི་བཤེས་གཉེན་ཚིག་དང་དོན་གཉིས་ཀ་ལ་མཁས་པ་དེ་ལ་ཉན་དགོས།དེ་ཡང་ཆོས་ཉིད་ཀྱི་དོན་ཡང་དག་པ

དོན་དམ་པའི་བདེན་པ་སེམས་དང་ཆོས་སུ་དབྱེར་མེད་པ་རང་ལ་གནས་པ་དེ་ལ་ངེས་ཤེས་སྐྱེད་ལ་ཚིག་ལ་ནན་ཏན་མི་བྱ།ཆོས་ཀྱི་སྒོ་མོ་བརྒྱད་ཁྲི་བཞི་སྟོང་ཚིག་ཡིན་པས།འགྲོ་བ་མི་ཐམས་ཅད་ཀྱིས་ཡིག་མཁན་བྱས།ས་གཞི་ལ
ཤོག་པུ་བྱས།རྒྱ་མཚོ་ལ་སྣག་ཚ་བྱས་རྫི་ཤིང་ནགས་ཚལ་ལ་སྐུག་གུ་བྱས་ནས།མཐའ་ཡས་མུ་མེད་པའི་ཡི་གེ་བྲིས་ཀྱང་ཆོས་ཀྱི་ཚིག་ལ་ཟད་པ་མེད་པས་ཆོས་ཀྱི་དོན་གོ་བ་གལ་ཆེའོ།།འོ་ན་ཆོས་ཀྱི་ཚིག་ལ་ནན་ཏན་མི་དགོས་སམ་བྱས་པས།
ཚིག་ཉན་ཞིང་སློབ་པ་དེའི་དགོས་བྱེད་ཅི་ཡིན་བྱས་ན།ཆོས་ཉིད་ཀྱི་དོན་རང་ལ་ཡོད་པ་དེ་བཙལ་བའི་ཐབས་ཡིན་ནོ།།སངས་རྒྱས་ཀྱི་དགོངས་པ་རང་ལ་ཡོད་པ་དེ་ཉམས་སུ་མི་ལེན་པར་བཞག་ནས་ཚིག་ཐ་སྙད་ལ་ཉན་བཤད་བྱེད་པ་དེ་རང་
གཞན་གཉིས་ཀས་བྱང་ཆུབ་ཐོབ་པ་ལ་མི་ཕན་པས་ཆོས་ཀྱི་དོན་ལ་ནན་ཏན་བསྐྱེད་དོ།།གཉིས་པ་ཤེས་པས་མི་འོང་བཤད་དགོས་པར་བསྟན་པ་ནི།དམ་པའི་ཆོས་མཉན་ནས་ཤེས་པས་ཆོག་གམ་བྱས་པས།ཆོས་ཤེས་ཀྱང་གཞན་ལ།
མ་བཤད་ན་མི་ཕན་པས་གཞན་ལ་ཕན་གདགས་པའི་དོན་དུ་བཤད་དགོས།ཆོས་ཤེས་ནས་གཞན་ལ་མ་བཤད་ན་སྣོད་ངན་དུ་རུལ་བ་བྱ་བ་ཡིན་པས་ཆོས་ཤེས་ཀྱང་དོན་ཆུང་ངོ་།།འོན་ཀྱང་ཆོས་བཤད་པ་དེ་ཡང་ཆོས་ཀྱིས་བདག་བཤད།
པ་ལས།བདག་གིས་ཆོས་མ་བཤད་དེ་ཆོས་ཀྱི་ངོ་བོ་ཡེ་ནས་མ་སྐྱེས་པ་ཡིན།རང་བཞིན་སྟོང་པར་འདུག་པ་དེ་ཡིན།མཚན་ཉིད་མ་བཅོས་སྤྲོས་པ་དང་བྲལ་བ་ཡིན་པས་ཆོས་དང་སེམས་སུ་དབྱེར་མེད་པ་དེ་རང་གིས་རྟོགས་པར་བྱས་ལ།

གཞན་ལ་རྟོགས་པའི་དོན་དེ་བཤད་དོ།།རང་ལ་རྟོགས་པ་དང་ཉམས་ལེན་མེད་པར་གཞན་ལ་བཤད་པས་མི་ཕན་ཏེ།རང་རྒྱུད་མ་ཐུལ་མ་རྟོགས་པར་གཞན་ལ་ཆོས་ཀྱི་ཁྲལ་འཇལ་བ་ལྟ་བུ་བཤད་ཀྱང་།རང་རྒྱུད་མ་ཐུལ་ན་གཞན་རྒྱུད
མི་ཐུལ་ཞིང་ཆོས་ཉིད་ཀྱི་དོན་རྟོགས་པ་ལ་མི་ཕན་ཏེ་བྲོ་མཁན་ནམ།སྒྲུང་མཁན་ནམ་མི་ནག་ཆོས་ཀྱི་ལོ་རྒྱུས་མཁན་པོ་དང་འདྲའོ།།ཐོས་པ་མང་པོ་བྱས་ནས་བཤད་པ་མཁས་ཀྱང་རང་སེམས་མ་ཐུལ་ན་རང་གཞན་གཉིས་ཀ་ལ་མི་
ཕན་ཏེ་ང་རྒྱལ་དང་དྲེགས་པས་ཁེངས་པས་སླར་འཁོར་བར་སྐྱེ་བའི་རྒྱུ་ཡིན།ཆོས་ཀྱི་དོན་ལ་མ་འབྱོར་པར་ཚིག་ཐ་སྙད་མང་པོ་འཆད་པ་དེ་ནེ་ཙོ་དང་འདྲ།བྱང་ཆུབ་ཐོབ་པ་ལ་ཕན་པ་མེད་པ་ཡིན་ནོ།།ཆོས་ཀྱི་དོན་ཡིད་བཞིན་གྱི་ནོར་བུ་ལྟ་བུ།
ལ་མཆོག་ཐུན་མོང་གཉིས་ཀའི་དངོས་གྲུབ་འབྱུང་སྟེ།རང་ལ་ཡོད་པར་ཤེས་ཤིང་མ་རྟོགས་ན།ནོར་བུ་རིན་པོ་ཆེ་རང་ལ་མེད་པར་རིན་པོ་ཆེའི་ཡོན་ཏན་ཅི་བརྗོད་ཀྱང་མི་ཕན་པ་དང་འདྲའོ།།ཆོས་ཤེས་ཀྱང་རང་རྒྱུད་ཆོས་དང་མི་ལྡན་ན་ཆོས་ཀྱི
ཡོན་ཏན་ཇི་ཙམ་བརྗོད་ཀྱང་རང་གིས་བླ་ན་མེད་པའི་བྱང་ཆུབ་ཐོབ་པ་མི་སྲིད་པ་ཡིན་ནོ།།གསུམ་པ་ཆོས་བཤད་པ་དང་ཤེས་པས་མྱི་ཆོག་པས།ཚིག་དོན་གཉིས་ཀ་ཕྱིན་ཅི་མ་ལོག་པའི་ཆོས་དེ་རང་གི་རྒྱུད་ལ་ཉམས་སུ་བླངས་ནས་བརྩོན་འགྲུས་དང
ཁྲིམས་ཀྱིས་མཐར་མ་ཕྱུང་ན།དཔེར་ན་རྒྱ་མཚོའི་འགྲམ་དུ་སྐོམ་པས་ཆབ་མ་འཐུངས་ན་ཆུ་ཡོད་ཀྱང་སྐོམ་རིར་ཤི་བ་དང་འདྲ།ཆོས་ཤེས་ནས་ཐོས་པ་རྒྱ་མཚོ་འདྲ་བ་བྱས་ཀྱང་ཉམས་ལེན་རྒྱུད་ལ་མ་འབད་ན་ཐ་མལ་དུ་འགྲོ་བས་ཉམས་སུ།།

བླངས་ལ་སྒྲུབ་པ་ཚད་དང་ལྡན་པ་གཅེས་སོ།།གཞན་ཡང་ཆོས་ནོར་རྫས་ཀྱི་ཕྱིར་སྟོན་པ་ཉེས་པ་ཆེ་སྟེ་རང་ཆོས་པར་ཁས་བླངས་ནས།ཁོང་དུ་འདོད་པ་བཅུག་ནས་གཞན་ལ་ཆོས་བཤད་པས་ཟས་སྐོམ་དང་གོས་འབྲུ་དང་།
གསེར་གཡུ་ལ་སོགས་ཕུན་སུམ་ཚོགས་པ་རྙེད་ཀྱང་།ཚེ་འདི་ལ་ཡང་མི་སྟོདྲ་ཕྱི་མ་ལ་ཡང་ཡི་དགས་སུ་སྐྱེ་བས་ལོག་པའི་འཚོ་བ་ཡིན་ནོ།།དེ་བས་ཟས་སྤྲང་པོ་དང་ལྡུམ་བུ་གཙང་བ་ཡིན་ནོ།།རང་ལ་ཉམས་ལེན་དང་དྲོད་ཚད་མེད་པར་གཞན་ལ
གདམས་པ་སྟོན་པ་སྨན་པས་ནད་ངོས་མ་ཟིན་པར་སྨན་དཔྱད་བྱས་པས་དུག་ཏུ་སོང་བ་བཞིན་གདམས་པ་ལོག་པར་སོང་ནས་སླར་ངན་འགྲོར་སྐྱེའོ།།རང་ལ་ཉམས་རྟོགས་ཡོད་ཀྱང་གཞན་ལ་ཕན་མ་བཏགས་ན་སེམས་ཅན་གྱི་དོན་མི་འགྲུབ་པས།
ལམ་རྒྱུས་ཤེས་ཀྱང་གཞན་གྱི་བསྐྱལ་བསུ་དང་ལམ་སྣ་མི་བྱེད་པ་དང་འདྲ་བས།འགྲོ་བའི་དོན་དུ་དམིགས་ནས་ཆོས་བཤད་པ་དང་གདམས་ངག་སྟོན་པ་གལ་ཆེ།ད་རེས་ཐུགས་རྗེ་ཆེན་པོའི་ཆོས་འདི་ཡང་བྱང་ཆུབ་སེམས་དཔའི་ལམ་སྦྱོང་བའི་ཆོས
ཡིན་པས།ཐོག་མ་ཉིད་དུ་རང་རྒྱུད་སྨིན་པར་བྱས་ནས་སེམས་ཅན་གྱི་དོན་ལ་འཇུག་པ་གལ་ཆེའོ།།བཞི་པ་བྱང་ཆུབ་སེམས་དཔའི་སྤྱོད་པས་འགྲོ་བ་རྣམས་ཆོས་ལ་འཛུད་པར་བསྟན་པ་ནི།ཐུགས་རྗེ་ཆེན་པོ་བསྒྲུབས་ལ་བྱིན་རླབས་དང་ལྡན་པར།
བྱས་ཏེ་འགྲོ་བ་རྣམས་ཆོས་ལ་གཞུག་པར་བྱའོ།།སྔོན་ལ་རང་གི་ལུས་སེམས་བསྐྱེད་པའི་ཕ་མ་དང་།རང་གི་ཚེ་གཅིག་གིས་འབྲེལ་བའི་གྲོགས་དང་ལན་ཆགས་ཀྱི་བུ་ཚ་དང་།ཤ་ཁྲག་གིས་འབྲེལ་པར་གྱུར་པའི་སྤུན་དང་སྲིང་མོ་དང་ཉེ་གཞི་

དང་།རྩ་ལག་དང་འཁོར་གཡོག་དང་འབྲེལ་པ་ཐམས་ཅད་དགེ་བ་ལ་བསྐུལ་ཞིང་སྤྲོ་བ་སྐྱེད།སྡིག་པ་ལ་གཡང་སར་བསྐུལ་ཞིང་གྲོས་གདབ།རྒྱུ་འབྲས་མི་སླུ་བའི་ཆོས་ལ་ནན་ཏན་བསྐྱེད་དུ་གཞུག།བློའི་རིམ་པ་དང་སྦྱར་ལ་ཆོས་ལ་ཁྲིད།འགྲོ།
བ་ཐམས་ཅད་ལ་ཕན་སེམས་ཀྱིས་ཀུན་ནས་སླང་ལ་ཆོས་གང་ལ་གང་མོས་སུ་བཟུད་ཅིང་།ཁྱད་པར་དུ་ཇོ་བོ་ཐུགས་རྗེ་ཆེན་པོའི་ཆོས་བྱིན་རླབས་དང་ལྡན་པ་རྩོད་པ་མེད་པ་འདི་ལ་བཟུད་པར་བྱ།ལྔ་པ་བྱང་ཆུབ་ཏུ་སེམས་མི་སྐྱེད་ན།དགེ་བ་གཞན་གྱི
སྡིག་པ་ཆེན་པོ་མི་འདག་པར་བསྟན་པ་ནི།ཐུན་སོང་གི་དགེ་བ་སེམས་བསྐྱེད་ཀྱིས་མ་ཟིན་པའི་སྦྱིན་པ་ལ་སོགས་པ་རྣམས་ཀྱིས།མཚམས་མེད་པའི་སྡིག་སྒྲིབ་ལ་དག་ཅིང་ཟིལ་གྱིས་མནོན་པར་མི་ནུས་ཤིང་།སྡིག་པའི་རྣམ་སྨིན་གྱིས་འགྲོ་བ
རིགས་དྲུག་ཏུ་སྐྱེས་ཏེ་འཁོར་བའི་བཙོན་དོང་དུ་ཆུད།གཟུང་འཛིན་གྱི་ལྕགས་ཀྱིས་བསྡམས།སྐྱེ་རྒ་ན་འཆིའི་ཆུ་བོ་བཞི་ལ་སོགས་པའི་སྡུག་བསྔལ་གྱིས་ཉམ་ཐག་པ་དེ་ལ་བདག་གཞན་གྱི་མི་བདེ་བའི་སྡུག་བསྔལ་བསལ་ནས།བདེ་བ་ལ་འགོད
པར་འདོད་པའི་བློས་བྱང་ཆུབ་ཀྱི་སེམས་རྣམ་པ་གཉིས་བསྐྱེད་པར་བྱ་སྟེ།སྨོན་པའི་སེམས་སེམས་ཅན་ཐམས་ཅད་ཀྱིས་རྫོགས་པའི་བྱང་ཆུབ་ཐོབ་པར་སྨོན་པ་དང་།འཇུག་པའི་སེམས་སེམས་ཅན་ཐམས་ཅད་ཀྱི་དོན་དུ་རྫོགས་པའི་བྱང་ཆུབ་ཀྱི་
ལམ་ལ་འཇུག་པ་དང་།བྱང་ཆུབ་ཀྱི་སེམས་གཉིས་པོ་དུས་རྟག་ཏུ་སྲོག་གི་ཕྱིར་ཡང་མི་སྤང་ངོ་།།བྱང་ཆུབ་ཀྱི་སེམས་རྣམ་པ་གསུམ་དང་ལྡན་པ་ཞིག་དགོས་ཏེ།སྨོན་པ་བྱང་ཆུབ་ཀྱི་སེམས་བདག་གིས་སེམས་ཅན་ཐམས་ཅད་ཀྱི་དོན་དུ་

རྫོགས་པའི་སངས་རྒྱས་ཐོབ་པར་བྱ་དེའི་ཕྱིར་དུ་ཆོས་བྱ་སྙམ་པའམ།ཇོ་བོ་ཐུགས་རྗེ་ཆེན་པོ་སྒྲུབ་པར་བྱ་སྙམ་པ་དེ།རྒྱུའི་སེམས་བསྐྱེད་ཡིན་པས་ཐོག་མར་དགོས་སོ།།བར་དུ་འཇུག་པའི་སེམས་ལ་མ་ཡིན་པས་དུས་ཕྱི
མ་ལ་མི་ལྟོས་པས་ད་ལྟ་ནས་ལམ་ཕ་རོལ་ཏུ་ཕྱིན་པ་དྲུག་ལ་འཇུག་དགོས།ཐ་མ་དོན་དམ་པ་སྟོང་པ་ཉིད་སྤྲོས་པའི་མཐའ་དང་བྲལ་བ་ཆོས་ཉིད་འོད་གསལ་བའི་ངང་ལ་གནས་པར་བྱའོ།།དྲུག་པ་དོན་དམ་པའི་དོན་ལ་མ་གནས་ན་འབྲས
བུ་་མི་ཐོབ་པར་བསྟན་པ་ནི།སྨོན་པ་བྱང་ཆུབ་ཀྱི་སེམས་དུས་ནམ་ཞིག་ནས་སངས་རྒྱས་ཐོབ་པར་བྱ་སྙམ་པ་དང་།འཇུག་པ་བྱང་ཆུབ་ཀྱི་སེམས་ཕ་རོལ་ཏུ་ཕྱིན་པ་བཅུའི་སྒོ་ནས་ས་ལམ་སྦྱོང་བ་དེ་ཡུན་རིང་བས།དོན་དམ་པ་བྱང་ཆུབ་ཀྱི་སེམས་
ཆོས་ཉིད་སྟོང་པ་ཉིད་དང་སེམ་ཉིད་གཉིས་སུ་མེད་པས་སྤྲོས་པའི་མཐའ་དང་བྲལ་བ་ཐུགས་རྗེ་ཆེན་པོའི་དགོངས་པ་ལ་གནས་པར་བྱའོ།།ཐུགས་རྗེ་ཆེན་པོའི་ལུགས་ཀྱིས།འགྲོ་བ་སེམས་ཅན་གྱི་དོན་དུ།བྱང་ཆུབ་ཀྱི་སྤྱོད་པ་རླབས་པོ་ཆེ་དཀའ་བ།
དང་བསྔོས་ནས་ད་ལྟ་ནས་ཉམས་སུ་བླང་བར་བྱའོ།།ཇི་ལྟར་སྔོན་གྱི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ཀྱང་རྒྱུ་སྨོན་པ།ལམ་འཇུག་པ།དངོས་གཞི་དོན་དམ་བྱང་ཆུབ་ཀྱི་སེམས་བསྒོམས་ནས།ལམ་སྦྱོང་བའི་དུས་སུ་སྤྱོད་པ།
རླབས་པོ་ཆེ་མཛད་ནས་བྱང་ཆུབ་ཀྱི་འབྲས་བུ་བརྙེས་ལ།བདག་ཀྱང་སྔོན་གྱི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་རྗེས་སུ་ཞུགས་ལ་འགྲོ་བའི་དོན་དུ་བྱང་ཆུབ་ཀྱི་སེམས་རྣམ་པ་གསུམ་མི་བཏང་བར་བྱའོ།།།།སྤྱི་དོན་གཉིས་པ

ཆོས་གཞུང་བཞིན་དུ་སྤྱོད་པ་ལ་དོན་དྲུག་ལས།དང་པོ་ཆོས་གཞུང་བཞིན་དུ་མ་སྤྱད་ན།ཆོས་པའི་མིང་གི་ངེས་ཚིག་མེད་པར་བསྟན་པ་ནི།ཆོས་པ་ཡིན་པར་ཁས་བླངས་ནས།སངས་རྒྱས་ཀྱི་བཀའ་དང་བླ་མའི་གདམས་ངག་བཞིན་མི་སྤྱོད།
ན་གང་ཟག་དེ་ཆོས་པར་ཁས་ལེན་ཡང་ཆོས་པ་དངོས་མིན།འདུལ་ཁྲིམས་མི་བསྲུང་ན་དགེ་སློང་དུ་ཁས་འཆེ་ཡང་དགེ་སློང་དངོས་མིན།དམ་ཚིག་མི་བསྲུང་ན་སྔགས་པར་མིང་བཏགས་ཀྱང་སྔགས་པ་དངོས་མིན།ཆོས་པ་ཆོས་དང་མཐུན་
པར་བཤད་ཉན་དང་སྒོམ་སྒྲུབ་མཐར་ཐོན་ཅིག།བཙུན་པ་ཚུལ་ཁྲིམས་ཕམ་ལྟུང་མེད་པར་བསྲུངས།སྔགས་པ་དམ་ཚིག་ཉམས་ཆག་མེད་པར་བསྲུང་བ་གལ་ཆེའོ།།གཉིས་པ་ཆོས་ཀྱི་རྩ་བ་སྡིག་པ་སྤང་ཞིང་དགེ་བ་དང་དུ་ལེན་པར་བསྟན་པ།
ནི་མི་དགེ་བ་བཅུ་ལ་སྲོག་གཅོད་པ་དང་།མ་བྱིན་པར་ལེན་པ་དང་།འདོད་པས་ལོག་པར་གཡེམ་པ་དང་གསུམ་ལུས་ཀྱིའོ།།བརྫུན།ཕྲ་མ།ཚིག་རྩུབ།ངག་འཁྱལ་དང་བཞི་ངག་གིའོ།།བརྣབ་སེམས་དང་།གནོད་སེམས་དང་།ལོག་པར་ལྟ
བ་དང་གསུམ་ཡིད་ཀྱི་ཡིན་པས།མི་དགེ་བ་བཅུ་དང་།གཞན་ཡང་སྡིག་པ་ཆུང་ངུ་ཙམ་འདི་ལ་སྡིག་པ་ཅང་འོང་ངམ་སྙམ་པའི་བློ་ཕྲ་མོ་ཡང་སྤང་ངོ་།།ཆོས་ཀྱི་རྩ་བ་དགེ་བཅུ་ཡིན་པས་དང་དུ་བླང་སྟེ།སྲོག་མི་བཅད་པར་སྲོག་བྱ།མ་བྱིན་པར
མི་བླང་སྦྱིན་པ་བཏང་།འདོད་ལོག་མི་སྤྱད་ཚངས་པར་སྤྱོད།བརྫུན་མི་སྨྲ་བདེན་པར་སྨྲ།ཕྲ་མ་མི་བྱ་མི་མཛའ་བ་བསྡུམ།ཚིག་རྩུབ་མི་སྨྲ་ཞི་དེས་སུ་སྨྲ།ངག་འཁྱལ་མི་བྱ་གསོང་པོར་སྨྲ།བརྣབ་སེམས་མི་བྱ་རང་ནོར་གྱིས་ཆོག་ཤེས་པར།

བྱན་གནོད་སེམས་མི་བྱ་ཕན་སེམས་དང་ལྡན་པར་བྱ།ལོག་ལྟ་མི་བྱ་ཆོས་ལ་ཡིད་ཆེས་པར་བྱའོ།།མདོར་ན་དགེ་བའི་ཕྱོགས་གང་ལ་ཡང་ཆུང་ངུ་ནས་གྲུབ་ཚད་དུ་བྱའོ།།གསུམ་པ་ཚད་མེད་པ་བཞི་དང་བསྡུ་བ་བཞིས་གཞན
དོན་ལ་འཇུག་པར་བསྟན་པ་ནི།ཚད་མེད་པ་བཞི་ལ་སྙིང་རྗེ་ཚད་མེད་པ་ནི།སྟོང་ཉིད་མ་རྟོགས་པ་དང་སྡུག་བསྔལ་བ་ལ་ཕྱོགས་རིས་མེད་པའི་སྙིང་རྗེ་བསྐྱེད།བྱམས་པ་ཚད་མེད་པ་ནི།སེམས་ཅན་ལ་བུ་ལྟར་བརྩེ་བར་བྱེད།དགའ་བ་ཚད་མེད་པ
ནིསེམས་ཅན་གྱི་དོན་ལ་སྤྲོ་དགའ་དང་བཅས་པར་བྱ།བཏང་སྙོམས་ཚད་མེད་པ་ནི།སེམས་ཅན་ཐམས་ཅད་ལ་ཉེ་རིང་མེད་པ་བུ་དང་དགྲར་མཉམ་པའོ།།བསྡུ་བ་རྣམ་པ་བཞིའི་སྒོ་ནས་དོན་བྱ་བ་ལ་སྦྱིན་པས་བསྡུ་བ་ནི་ཟང་ཟིང་གི་སྦྱིན་པས་བཀྲུ
པའོ།།སྙན་པར་སྨྲ་བས་བསྡུ་བ་ནི་ཟབ་མོའི་ཆོས་སྟོན་པའོ།།དོན་འཐུན་པས་བསྡུ་བ་ནི་རང་ཉིད་ཆོས་དེ་དག་དང་འཐུན་པར་བྱེད་ཅིང་མི་མཐུན་པ་མེད་པའོ།།དོན་སྤྱོད་པས་བསྡུ་བ་ནི་སེམས་ཅན་གྱི་དོན་དུ་དཀའ་བ་དང་བསྔོས་ནས་སྤྱོད་པ་ལ
བྱའོ།།བཞི་པ་སྒྲིབ་གཉིས་སྤང་ཞིང་ཚོགས་གཉིས་བསག་པ་ནི།བླ་ན་མེད་པའི་བྱང་ཆུབ་སྒྲུབ་པ་ལ་ཉོན་མོངས་པ་དང་ཤེས་བྱའི་སྒྲིབ་པ་གཉིས་སྤང་།ཉོན་མོངས་པའི་སྒྲིབ་པ་དུག་ལྔ་རྣམ་རྟོག་ཡིན།དེ་གང་གིས་སྤོང་ན་ལུས་ལྷ་ཐུགས
རྗེ་ཆེན་པོར་སྒོམ།ངག་སྙིང་པོ།ཨོཾ་མ་ཎི་པདྨེ་ཧཱུཾ།བཟླས།ཡིད་རིག་པ་སྟོང་གསལ་ངང་ལ་བཞག་པས་ལུས་ངག་ཡིད་གསུམ་གྱི་སྒྲིབ་པ་བྱང་ངོ་།།ཤེས་བྱའི་སྒྲིབ་པ་ཐུགས་རྗེ་ཆེན་པོའི་ཐུགས་རྣམ་པར་མི་རྟོག་པའི་ཡེ་ཤེས་འགྱུར་བ་མེད

བའི་སྟོང་གསལ་སྒྲིབ་གཡོགས་དང་བྲལ་བ་དེས་སྦྱོང་།བསོད་ནམས་ཀྱི་ཚོགས་ཐུགས་རྗེ་ཆེན་པོའི་བསྐྱེད་པའི་རིམ་པས་བསོག།ཡེ་ཤེས་ཀྱི་ཚོགས་ཐུགས་རྗེ་ཆེན་པོའི་ལྟ་བ་ཕྱོགས་མེད་མཐའ་བྲལ།སྒོམ་པ་གསལ་སྟོང་འཛིན་མེད།།
སྤྱོད་པ་སྟོང་ཉིད་སྙིང་རྗེ་དབྱེར་མེད་བསྒོམས་པས་ཡེ་ཤེས་རང་ལ་གནས་པར་འཆར་རོ།།ལྔ་པ་སྒྲིབ་པ་རྣམ་པ་ལྔ་སྒོམ་པའི་དགྲ་ཡིན་པས་སྤང་བར་བསྟན་པ་ནི།མཉམ་པར་བཞག་པའི་དུས་སུ་སེམས་སྣ་ཚོགས་སུ་འཕྲོ་བ་དེ་རྒོད་པ།
ཡིན་དེ་ལ་གློད་པས་ཞི་འགྲོ།ཆོས་ཉིད་ཀྱི་དོན་བསམ་པ་ལ་དཀའ་བའམ་འགྱོད་པ་སྐྱེས་ན།འཁོར་བ་ལ་སྐྱོ་བ་བསྐྱེད་ཆོས་ལ་སྤྲོ་བ་བསྐྱེད།རྨུགས་པ་ནི་རོ་ཀེ་པ་བྱིང་ནས་ཆོས་ཉིད་ཀྱི་དོན་མི་གསལ་བ་ཡིན་ཏེ་དེ་ལ་གསལ་གདབ།གཉིད་ཆེན་
ཤེས་པ་གསེང་ཞིང་གསལ་གཏབ།རང་ཉིད་ཉམས་བཟང་པོ་འདོད་པ་དེ།འདོད་པ་ཡིན་པས་དེ་ལས་བཟང་བ་ཞིག་མི་བཙལ།རང་གི་སྒོམ་ཉམས་ལ་ཡིད་མ་ཆེས་ན་ཐེ་ཚོམ་ཡིན་ཏེ་བླ་མའི་གདམས་ངག་ལ་ཡིད་ཆེས་པར་བྱའོ།།དྲུག
པ་ཉིན་མཚན་དུས་གསུམ་དུ་ཉམས་སུ་བླང་ཐབས་བསྟན་པ་ནི།ཆོས་ལ་ཡིད་ཞུགས་ནས་སྒོམ་པར་འདོད་པའི་གང་ཟག་གིས།ཉོན་མོངས་པ་སྐྱེ་བའི་ཡུལ་འཁོར་དང་འདུ་འཇིགཡེང་བ་ཡིན་པས་དེ་རྣམས་དང་ཐག་བསྲིངས་ལ།གནས
དབེན་པར་སེམས་བདེ་བར་གནས་པར་བྱ།མཚན་མོ་ནམ་སྟོང་དང་ནམ་སྨད་ལ་གཉིད་སྤངས་ལ་ཐུགས་རྗེ་ཆེན་པོའི་སྐྱེད་རྫོགས་ཟུང་འབྲེལ་སྒོམ།ནམ་གུང་ལ་གཉིད་ལོག་པའི་ཚེ་སེམས་ཉོན་མོངས་པའི་དབང་དུ་འགྲོ་མི་འགྲོ་ལྷ།ཆོས་ཉིད་

སྟོང་གསལ་ངང་ལ་གཉིད་ལོག་གོ།།རྨི་ལམ་བག་ཆགས་མེད་པར་སྒོམ་པ་ལ་གནས་ན་སྒོམ་པ་རྒྱུད་ལ་གནས་པའི་རྟགས་སོ།།།།སྤྱི་དོན་གསུམ་པ་ཆོས་བཤད་ཐབས་དྲུག་ལས།དང་པོ་ཐེག་པ་རིམ་པ་གྲངས་མང་པོ་
བློ་ཚེ་དདང་སྦྱར་ནས་བསྟན་པ་ནི།ཐེག་པ་རིམ་པ་དགུའམ་རྒྱུད་སྡེ་བཞི་ལ་སོགས་པ་ལྟ་སྤྱོད་གཅིག་ཏུ་མ་ངས་ཏེ།ཆོས་དེ་རྣམས་ཀྱི་དོན་ཉམས་འོག་ཏུ་ཆུད་པར་བྱའོ།།ཐེག་པ་ཆེན་པོའི་སྒོར་ཞུགས་པའི་གང་ཟག་གིས་དོན་དམ་དུ་སྟོང
ཉིད་རྫོགས་པའི་ཤེས་རབ་དང་།ཀུན་རྫོབ་ཏུ་སེམས་ཅན་ཐམས་ཅད་ལ་བུ་གཅིག་པའི་མ་ལྟར་བྱམས་པ་དང་སྙིང་རྗེ་ཆེན་པོ་སྒོམ་མོ།།ཤེས་རབ་སྙིང་རྗེ་གཉིས་ཀྱི་ལྷ་སྤྱོད་མི་ལྡན་པར་ཐེག་ཆེན་གྱི་གང་ཟག་ཏུ་ཁས་འཆེ་བ་དེ།དཔེར་ན་ལོང་
སྒྲུབ་གཅིག་གིས་ང་རྒྱལ་པོ་ཡིན་ཞེས་ཁས་བླངས་ཀྱང་མི་བདེན་པ་དང་འདྲའོ།།ཁྱད་པར་ཐུགས་རྗེ་ཆེན་པོའི་ཆོས་ལ་སྤྱོད་པའི་གང་ཟག་གིས།ཤེས་རབ་ཀྱིས་ཆོས་ཐམས་ཅད